# Atletisme als Jocs Olímpics d'Estiu de 2024 - 110m tanques masculí

La prova de 110m tanques masculina d'Atletisme als Jocs Olímpics de París 2024 serà la 30a edició de l'esdeveniment en unes Olimpíades. La prova es disputarà entre el 4 i el 8 d'agost del 2024 a l'Stade de France de París.
El jamaicà Hansle Parchment és el vigent campió de la prova olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar l'estatunidenc Grant Holloway i la medalla de bronze fou pel també jamaicà Ronald Levy.
L'equip dels Estats Units és amb molta diferència, la selecció més guardonada, amb 19 medalles d'or, 21 medalles de plata i 17 medalles de bronze, en les 29 edicions que l'esdeveniment ha estat present als Jocs Olímpics. Els estatunidencs Roger Kingdom i Lee Calhoun, amb 2 medalles d'or cadascú, són els atletes més guardonats en tota la història de la competició.

## Format

Els 110 metres tanques són una prova que consisteix en córrer la distància amb 10 tanques que s'han de superar. La competició començarà amb la fase de Heats, on hi participaran tots els atletes classificats. Els 3 primers atletes de cada cursa es classificaran directament per les semifinals i la resta d'atletes tindran una nova oportunitat per passar de rondes, en la nova fase de repesca, que s'ha introduït en aquesta edició olímpica. Els 2 guanyadors de les semifinals, passaran a la final i en aquesta darrera cursa, els 3 atletes que quedin al capdavant, obtindran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició són 13.27 segons), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin, es podran classificar els atletes que no hagin aconseguit aquesta marca, mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir els 3 corredors que consideri per participar en les Olimpíades.
| Mètode de classificació | Places | País | Atleta classificat |
| Marca estàndard - 13.27" | 3 | Jamaica | |
| Marca estàndard - 13.27" | 3 | Estats Units | |
| Marca estàndard - 13.27" | 3 | França | Wilhem Belocian |
| Marca estàndard - 13.27" | 3 | França | Just Kwaou-Mathey |
| Marca estàndard - 13.27" | 3 | França | Sasha Zhoya |
| Marca estàndard - 13.27" | 3 | Japó | Shunsuke Izumiya |
| Marca estàndard - 13.27" | 3 | Japó | Rachid Muratake |
| Marca estàndard - 13.27" | 3 | Japó | Shusei Nomoto |
| Marca estàndard - 13.27" | 1 | Brasil | Rafael Pereira |
| Marca estàndard - 13.27" | 1 | Cuba | Roger Iribarne |
| Marca estàndard - 13.27" | 1 | Regne Unit | Tade Ojora |
| Marca estàndard - 13.27" | 1 | Senegal | Louis François Mendy |
| Marca estàndard - 13.27" | 1 | Suïssa | Jason Joseph |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 1 | Estats Units | 19 | 21 | 17 | 57 |
| 2 | Cuba | 2 | 2 | 1 | 5 |
| 3 | Jamaica | 2 | 0 | 2 | 4 |
| 4 | Canadà | 2 | 0 | 0 | 2 |
| 5 | França | 1 | 1 | 1 | 3 |
| 6 | Sud-àfrica | 1 | 1 | 0 | 2 |
| 7 | Alemanya de l'Est | 1 | 0 | 0 | 1 |
| 7 | Xina | 1 | 0 | 0 | 1 |
| 9 | Regne Unit | 0 | 3 | 1 | 4 |
| 10 | Espanya | 0 | 1 | 0 | 1 |
| 11 | URSS | 0 | 0 | 2 | 2 |
| 12 | Alemanya | 0 | 0 | 1 | 1 |
| 12 | Finlàndia | 0 | 0 | 1 | 1 |
| 12 | Itàlia | 0 | 0 | 1 | 1 |
| 12 | Suècia | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 18 gener 2024].
* ↑ «Tokyo 2020 Athletics Men's 110m hurdles results» (en anglès). Olympics.com.
* ↑ «World Athletics to introduce repechage round at Paris 2024 Olympics Games» (en anglès). World Athletics.
* ↑ «110 metres tanques» (en anglès). World Athletics. [Consulta: 20 gener 2024].
* ↑ «Rànquing oficial» (en anglès). World Athletics. [Consulta: 21 gener 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.